Abdulah II, kralj Jordana

Abdulah II bin al Husein (rođen 30. januara 1962. godine) je trenutni kralj Hašemitske Kraljevine Jordan.

 Djetinjstvo 

Sin je kralja Huseina i njegove supruge, princeze Mune, Britanke koja je prije prelaska na islam nosila ime Antoinette Avril Gardiner. Preko oca je direktni potomak poslanika Muhammeda, iz četrdeset i treće generacije.

Njegov amidža Hasan je preuzeo titulu i dužnosti prijestolonasljednika, nakon što je kralj Husein dopunio ustav tako da dozvoljava i braći da budu u nasljednom nizu za jordansko prijestolje. Husein je bio izložen pritiscima građana i nije smio preuzeti rizik da prijestolje ostavi malom djetetu.

 Obrazovanje 

Kralj je školovan u Ujedinjenom Kraljevstvu i Sjedinjenim Američkim Državama. Abdulah je postao kadet vojnoj akademiji u Sandhurstu i kasnije je služio u britanskoj vojsci. Još i danas je po činu pukovnik britanske vojske. Kasnije je završio Školu vanjskih poslova i magistrirao. Kralj se pojavio i u popularnoj seriji Star Trek.

Kralj Husein oduzeo je titulu prijestonasljednika svom starijem sinu Hasanu 24. januara i dao je Abdulahu, što u narodu nije bila dobro primljena odluka zbog neplemićkog i nemuslimanskog porijekla Abdulahove majke.

 Vladavina 

Dana 5. februara položio je zakletvu kao budući jordanski kralj, nakon što je njegov otac proglašen klinički mrtvim. Nekoliko sati nakon smrti svoga oca, 7. februara 1999. godine, postao je kralj Jordana i glava ustavne monarhije u kojoj monarh i dalje drži veliku moć. Kao kralj sastajao se sa drugim svjetskim liderima, među kojima je i papa Benedikt XVI, u cilju poboljšanja odnosa između islamskog i kršćanskog svijeta. Kralj igra aktivnu ulogu na čelu jordanske vlade.

Veoma je loše ocjenjena njegova odluka da pooštri odnos prema disidentima i da ograniči slobodu govora. Ovo se posebno odnosi na zabranu kritike kralja i njegove politike. Osim visokih novčanih kazni prijeti i zatvorska kazna do tri godine. Mnogi novinari i sindikalni aktivisti su u zatvoru zbog svog javno iznesenog mišljenja o vladi kralja Abdulaha II. Međutim, kralj je surov i u obračunu sa radikalnim islamistima.

 Porodica 

Kralj i njegova kraljica palestinskog porijekla, Rania al-Abdulah, imaju četvero djece: prinčeve Huseina i Hašima, te princeze Iman i Selmu. Nakon što je svom polubratu Hamzi oduzeo poziciju prijestolonasljednika, ona je po Ustavu pripala Abdulahovom najstarijem sinu, kojem je on 2009. godine dao zvaničnu titulu prijestolonasljednika.

 Također pogledajte 
 Hašemit
 Husein, kralj Jordana

 Vanjski linkovi 

 Official website of his majesty King Abdullah II
 Porodična linija kralja Abdulaha

 King's Academy
 Porijeklo Antoinette Avril Gardiner (rođena 1941)
 His Majesty's službeni kanal
 King Abdullah II of Jordan coins

Kategorija:Rođeni 1962.
Kategorija:Živi ljudi
Kategorija:Jordanski vladari
Kategorija:Hašemiti
Kategorija:Trenutni vladari